﻿POLITICI DE PERSONAL ÎN ADMINISTRAŢIA PUBLICĂ LOCALĂ KOVÁCS Loránd Cziprián Romanian local public adminstration is currently facing a series of harsh challenges, one of these being the establishment of a new body of public servants able to answer properly to the new problems. This process has not been very easy due to various political, technical, economical and social issues. However, new steps have been taken and they have brought new hopes for the future developments. CKoOlVegÁiuClS ULnoivreárnsdit aCrzidper iáAnd,mliencitsotrraţuien ivPeursbiltiacră, 1D.uSpcăurîntăd eislutonrgiie ad ilsecguiţii if upnoclţiitoicnearşiil otre rpguivbelircsiări, Colegiul Universitar de Administraţie Publică leguitorul român a reuşit după 9 ani de democraţie Sfântu-Gheorghe, Universitatea “Babeş-Bolyai”. tlreagnuziitţoirounla lrăo msâăn aadroeputşeit odulpeăg e9 aînn i 1d9e9 8d emcaorcer aţsieă reglementeze statusul socio-profesional al funcţiona- rilor publici din România. Legea 188 din 1998 care reglementează statutul funcţionarilor publici se supune principiului “pentru o trebă serioasă ai nevoie de timp pentru una proastă de ş i mai mult timp”. Tergiversă rile în adoptarea acestui statut au fost de natură politică şi ezitările în aplicarea ei avuseseră aceleaşi cauze. Noua putere instalată după evenimentele din decembrie 1989 a menţinut în funcţie mai toţi conducătorii de instituţii dacă aceştia nu au fost contestaţi de mulţime. Cîştig de cauză au avut acei conducători de instituţii care într-un fel sau altul au reuşit să îşi formeze o imagine de reformatori, critici ai sistemului comunist în perioada anterioară. Imaginea şi convigerile acestora erau în perfectă concordaţă cu cerinţele timpului şi într-un mod cît se poate de natural, prin similitudine aceştia au devenit membri ai partidului aflat la guvernare. În consecinţă puterea politică de atunci nu a dorit să îi schimbe din funcţii după unele criterii obscure de profesionalism, cu atît mai mult cu cît nici atunci şi nici în România de astăzi partidele care cîştigă alegerile nu au altă metodă de a-şi răsplăti susţinătorii şi simpatizanţii decît cu posturi de conducere în adminstraţia statală. Fenomenul se datorează pe de o parte faptului că stratul social al intreprinzătorilor încă nu este destul de bine dezvoltat, şi, pe de altă parte, că şi la ora actuală statul este cel mai puternic actor socio-economic în România, care dispune de resurse materiale şi financiare destul de mari de a produce “profit”. În acest fel FDSN mai apoi PDSR – partidul aflat la guvernare – nu a avut nici un interes de a promulga o lege corectă a funcţionarilor publici deoarece acest lucru – aplicarea legii – presupunea contestarea oficială a legitimităţii conducerii instituţiilor statale, majoritare în acea perioadă. În speranţa cîştigării alegerilor din 1996 acest partid nu a făcut nimic pînă în ultima perioadă să legalizeze conducerile numite pe bază politică a instituţiilor statale. După cîştigarea alegerilor de către coaliţia PNŢCD-PNL-USD-UDMR, aceştia, profitînd de lipsa unui cadrul legal, au împărţit fotoliile de conducere după interesele proprii pe baza unei negocieri partidice numite la acea dată “algoritm”. Schimbarea a fost pusă în practică sub lozinca depedeserizare, pesemne că a existat şi o pedeserizare. Schimbarea a fost făcută iarăşi pe baza unor considerente politice şi nu profesionale. Învăţând din greşeala predecesorilor, noua guvernare înaintea alegerilor din anul 2000 – după ce campania de “depedeserizare” dăduse roade – a legalizat ocuparea funcţiilor de conducere a propriilor susţinători şi simpatizanţi prin adoptarea legii statutului funcţionarilor publici. Şi au crezut că aceştia vor rămîne în funcţie şi după schimbarea guvernului. S-au înşelat. Primul lucru care a fost pus în practică de către partidul care a recîştigat puterea că a suspendat formal mai înainte aplicarea parţială a legii mai apoi prin practica administrativă a procedat la schimbarea conducerii acelor instituţii adminstrative despre care se ştia că aparţin, susţin sau sînt simpatizanţii vechii guvernări. Revista Transilvană de Ştiinţe Administrative, VIII, 2002, pp. 25-33 25 2. Politici de personal în adminstraţia publică locală Constituţia României prevede la articolul 119 faptul că administraţia locală se întemeiează pe principiile automiei locale şi a descentralizării serviciilor publice. Ca şi alte texte legale şi textul Constituţiei rămîne un deziderat, un scop de atins atît la nivelul procesului bugetar cît şi la nivelul serviciului public. Asta deoarece domeniul funcţiilor publice, a serviciului public, este acel domeniu politico- administrativ care a fost cel mai puţin influenţat de procesul de integrare europeană şi de fenomenul globalizării şi este în continuare cel mai expus influenţelor tradiţionaliste şi istorice a fiecărei naţiuni1 care în România postdecembristă suferă încă de tradiţia centralistă a regimurilor politico-administrative anterioare. Literatura de specialitate2 identifică două mari categorii a serviciului public din punct de vedere al angajaţilor în acest sector de activitate. Prima mare categorie a serviciilor publice sînt catalogate a fi închise în sensul în care: Cariera administrativă începe foarte devreme şi la nivelele ierarhice cele mai scăzute Personalul angajat trebuie să posede diplome speciale pentru a ocupa o funcţie publică Experienţa în afara domeniului public nu este recunoscută la angajări sau promovări Personalul este angajat în urma unor concursuri formale, după reguli stricte Există o perioadă de stagiu pentru cei care întră în sistemul public Cariera adminstrativă ia sfîrşit – în absenţa altei situaţii – la pensionare Nivelul salarizării este stabilit prin lege Salariile cresc automat odată cu vechimea din sectorul public. Salariile din sectorul public depind de vechime în sistem Sistemul salarizării este diferenţiat pentru personalul din sectorul public şi pentru celalte categorii de angajaţi Se regăsesc în majoritatea ţărilor Uniunii Europene (mai ales în Belgia, Germania, Grecia, Franţa şi Spania) A doua categorie a serviciilor publice sînt considerate a fi deschise deoarece: Transferul în domeniul public poate surveni şi în mijlocul carierei şi nu numai la nivele ierarhice inferioare Nu există cerinţe speciale în ceea ce priveşte profesia de bază pentru a ocupa o funcţie publică Este recunoscută experienţa în afara sectorului public Nu există condiţii specifice la angajări Nu există perioade de stagiu pentru noii intraţi în sistemul public Nu există garanţia angajării perpetue a personalului, cariera administrativă poate lua sfîrşit şi la mijlocul carierei nu numai la pensionare Salarizarea este individualizată şi se bazează pe contractele colective de muncă Salariile nu depind de vechimea în sectorul public (în muncă) Drepturile angajaţilor sînt identice cu drepturile angajaţilor din sfera privată În această categorie intră doar cîteva state din Uniunea Europeană: Danemarca, Italia, Olanda şi Marea Britanie Trebuie observat faptul că autorii acestei categorizări au semnalat faptul că în majoritatea statelor – cu cîteva excepţii de rigoare – sistemul public este mixt cu caracteristici specifice atît sistemelor închise cît şi deschise. Sistemul public românesc se încadrează fără echivoc într-un sistem mixt în care sînt prezente atît caracteristicile sistemelor deschise: cariera administrativă poate fi începută şi la vîrste de mijloc la nivele ierarhice intermediare sau medii, la angajare nu se cer condiţii speciale privind profesia de bază, se 1 Auer, Demmke and Polet, Civil Service in the Europe of Fifteen, European Institute of Public Administration, Maastricht, 1996, pp.34-35 2 Auer, Demmke and Polet, Civil Service in the Europe of Fifteen, European Institute of Public Administration, Maastricht, 1996, pp.51 şi următoarele. 26 recunoaşte vechimea şi experienţa dobîndită în afara sistemului public şi drepturile angajaţiilor sînt identice cu cele ale angajaţilor din sfera privată; cît şi a sistemelor închise: angajările se fac pe baza unui algoritm dinainte şi legal stabilit, nivelul salarizării este stabilit prin legislaţie, mărimea salariilor este direct proporţională cu vechimea în muncă din sectorul public, salariile cresc automat cu creşterea vechimii în muncă, şi, nu în ultimul rând, există condiţii specifice legale în ceea ce priveşte politica de personal. Din păcate acest modus vivendi nu s-a adeverit a fi eficient. Posibilitatea începerii carierei administrative la vîrste medii şi la nivele ierarhice intermediare, respectiv inexistenţa unor condiţii speciale de angajare privind pregătirea de bază a funcţionarilor publici, a dus la apariţia în sistemul administrativ a unor persoane fără experienţă în domeniu – mai ales în funcţii de conducere – care a mărit vulnerabilitatea sistemului. Nivelul şi condiţiile salarizării în sistemul public, respectiv egalitatea în drepturi a salariaţilor din sistemul public cu cel privat, a dus la o fluctuaţie a personalului mai ales a aceluia cu studii superioare. Mărirea automată a salariilor şi proporţionalitatea directă a acestora cu vechimea în muncă a dus la faptul că personalul cu studii medii este cea mai stabilă categorie de funcţionari publici în sistemul administrativ cu toate consecinţele ce decurg din această situaţie. Din păcate, nu doar acestea sînt problemele politicilor de personal în administraţia publică din România. O tendinţă generalizată în sistemele publice ale ţărilor dezvoltate – cauzată de o tot mai mare nevoie de eficientizare a acţiunilor din domeniul public – este faptul că conducătorii instituţiilor publice nu mai sînt angajaţi pe perioade nedeterminate3 ca şi pînă în anii '80, ci pe perioade determinate, care în unele cazuri coincid cu perioadele legislative, iar în alte cazuri perioadele secţionează în două perioadele de legislatură. Avantajele unor asemenea angajări pe durate determinate ale conducătorilor instituţiilor administrative sînt importante. În primul rînd conducerea instituţiilor administrative este angajată pe baza unui concurs profesional şi a unei proiect de eficientizare / modernizare a instituţiei al cărei conducător doreşte să devină candidatul. În al doilea rând proiectul de eficientizare / modernizare a activităţii instituţiei predat la concurs de către cîştigătorul examenului va deveni la sfîrşitul contractului un barem al evaluării rezultatelor atinse. În al treilea, dar nu în ultimul rând, activitatea instutuţiei va fi planificată în timp iar conducerea instituţiei va încerca să atingă scopurile stabilite prin proiectul de eficientizare elaborat înaintea angajării în funcţia de conducere. În România, personalul de conducere al instituţiilor administrative este angajat pe baza normelor legale în vigoare, care nu definesc nici un criteriu profesional în ceea ce priveşte angajarea. Instituţiile administrative sînt acelea care de la sine putere încearcă să stabilească pe lîngă cerinţele legale criterii de angajare, dar nici acestea nu sînt legate de cunoştinţele profesionale ale candidaţilor ci de cunoaşterea bazei legale a domeniului de activitate în care va activa persoana respectivă după cîştigarea concursului. Pentru a menţine în sfera de influenţă a sistemului public cadrele cu experienţă care au decis de la sine putere sau au fost nevoiţi să părăsească din cauza unor forţe majore sistemul public, majoritatea statelor au instituit un corp de “rezervă” al funcţionarilor publici. Acest corp “de rezervă” este alcătuit din foşti funcţionari publici care lucrează în sfera privată, dar care pot fi chemaţi înapoi în serviciul public la cererea instituţiilor de profil. Pentru ca sistemul să funcţioneze, statele care au adoptat acest sistem acordă indemnizaţii de concediere destul de însemnate şi/sau rente lunare pe perioade determinate acestor persoane pentru a fi la dispoziţia guvernelor şi instituţiilor administrative. Persoanele în cauză au dreptul de a fi reangajate în sistemul public în aceeiaşi funcţie publică sau echivalentă cu un nivel de salarizare cel puţin egal cu nivelul de salarizare în momentul plecării din sistemul public. Prin această metodă statele respective exclud în bună parte intrarea în posturi de conducere a unor persoane fără experienţă în domeniu, care cum am afirmat şi mai sus, ridică cota de vulnerabiltate a sistemului. În România postdecembristă din păcate nu există acest sistem al “rezerviştilor” deşi marea majoritatea funcţionarilor publici cu studii superioare provin din fostele intreprinderi de stat, deci fără o experienţă în domeniu. Cel mai important aspect al politicilor de personal în sistemul public este fără îndoială disponibilizările şi concedierile. Majoritatea statelor europene pentru a nu defavoriza sistemul public şi a menţine în sistem personalul deja angajat a instituit un regim special pentru disponibilizările şi concedierile din sistemul public. Măsurile de protejarea funcţionarilor publici privind concedierea lor în 3 Federaţia Sindicatelor Europene din Sectorul Public, Raport privind tendinţele de modernizare a administraţiilor naţionale din ţările Uniunii Europene şi a ţărilor candidate la aderare, 1998, Bruxelles, pp. 35-36. 27 unele ţări sînt foarte drastice. În cîteva state europene funcţionarii publici pur şi simplu nu pot fi concediaţi din sistemul public, în altele deşi concedierea este permisă sumele şi salariile compensatorii pentru pierderea locului de muncă sînt atît de mari încît nici un guvern nu îşi permite să concedieze funcţionarii publici în masă. Există însă şi unele excepţii. În Marea Britanie şi Suedia concedierea este permisă însă ajutorul de şomaj acordat după pierderea locului de muncă este atît de mare încît foştii funcţionari publici pot traversa cu uşurinţă perioada de şomaj cînd îşi caută un nou loc de muncă. Cel mai adesea statele nu recurg la disponibilizări în domeniul public ci recurg la o altă metodă pentru a limita creşterea numărului funcţionarilor publici: stoparea angajărilor coraborat cu metoda pensionării timpurii. Metoda constă în “blocarea posturilor” în aşa fel încît dacă o funcţie publică devine vacantă aceste nu mai este publicat ca şi post vacant, nu se organizează concurs în vedera angajării unei noi persoane. Metoda în sine însă poate provoca o problemă: îmbătrînirea corpului funcţionarilor publici prin evitarea angajării persoanelor tinere. Pentru a contrabalasa cel puţin parţial fenomenul îmbătrînirii corpului funcţionarilor publici multe state recurg la o nouă metodă de reducere a funcţionarilor publici pensionările timpurii. Prin eliminarea persoanelor cele mai vîrstnice din corpul funcţionăresc se menţine media de vîrstă a funcţionărimii sau în se limitează creşterea vîrstei medii cu cîteva luni sau ani4. În România pînă în 1998 a existat o tendinţă generală în ceea ce priveşte pensionările timpurii dar ea a fost aplicat ă în toate domeniile de activitate nu numai în domeniul public. Pe de altă parte însă toate guvernele postdecembriste au încercat sub lozinca eradicării birocraţiei să limiteze intrările în corpul funcţionăresc prin blocarea posturilor, stoparea angajărilor, şi, în ultima vreme, prin acte normative centrale au recurs şi la disponibilizări de personal. 2.1. Numărul funcţionarilor publici Fiecare guvern postdecembrist care s-a instalat la cîrma ţării în ultimii 12 ani şi-a început activitatea cu promisiunea că va reduce considerabil birocraţia. Măsurile pe care le preconizau aceste guverne se refereau invariabil la faptul că trebuie redus numărul funcţionarilor publici şi măsura va atrage după sine scăderea birocraţiei. Potrivit Anuarelor statistice publicate de către Comisia Naţională de Statistică nu se ştie cu exactitate numărul exact al funcţionarilor publici deoarece la capitolul “Forţa de muncă ocupată pe ramuri de activitate” anuarul statistic precizează invaribil o cifră aflată în jurul a 125.000 de funcţionari publici şi cadre militare (!). Pentru a determina numărul aproximativ al funcţionarilor publici, cercetătorii fenomenului trebuie să apeleze la evaluări şi prognoze. Aceste evaluări nu pot porni decît de la nivelele inferioare ale administraţiei, ca, după stabilirea unei medii pe numărul de personal pe tipuri de instituţii administrative să se facă calculul prognozat în ceea ce priveşte numărul total funcţionarilor publici. Pentru a evalua numărul funcţionarilor publici în adminstraţia locală trebuie să determinăm un număr mediu în ceea ce priveşte funcţionarii publici la diferite instituţii administrative. În evaluarea noastră bazată pe determinarea numărului mediu al funcţionarilor publici angajaţi la diferite nivele adminstrative am considerat că numărul de 200 de funcţionari pentru fiecare consiliul judeţean este cifra medie a funcţionarilor publici angajaţi, pentru consiliile şi primăriile municipale 150, pentru consiliile şi primăriile orăşeneşti 100 iar pentru cele comunale 15. În aceste condiţii ale evaluării – deşi numărul funcţionarilor publici este extrem de exagerat, din cunoştinţele noastre neexistînd nici un consiliu judeţean cară să aibă 200 de angajaţi funcţionari publici – numărul funcţionarilor publici din administraţia publică locală nu se ridică la o cifră mai mare de 78.000. Nivele şi instituţii administrative Număr unităţi Număr funcţionari pe nivele administrative Consilii Judeţene 42 8.400 Consilii şi primării municipale 58 8.700 Consilii şi primării orăşeneşti 201 20.100 Consilii şi primării comunale 2.673 40.095 Total funcţionari în APL 77.295 4 Federaţia Sindicatelor Europene din Sectorul Public, Raport privind tendinţele de modernizare a administraţiilor naţionale din ţările Uniunii Europene şi a ţărilor candidate la aderare, 1998, Bruxeles, p. 39 28 Evaluarea bazată pe numărul existent al funcţionarilor publici care indică o relaţie de un funcţionar public la 3600 de locuitori în cazul consiliilor judeţene, un funcţionar public la 890 de locuitori la nivelul municipiilor, un funcţionar public la 650 de locuitori la nivelul oraşelor şi un funcţionar public la 400 de locuitori în mediul rural, cifrele reale fiind mult mai mici, totalul funcţionarilor publici din adminstraţia publică locală neatingînd cifra de 47.000. Nivele şi instituţii administrative Număr funcţionari pe nivele administrative Consilii Judeţene 6.263 Consilii şi primării municipale 11.113 Consilii şi primării orăşeneşti 3.455 Consilii şi primării comunale 25.392 Total funcţionari în APL 46.223 În cazul adminstraţiei centrale, evaluarea numărului total al funcţionarilor publici este puţin mai greoaie. Avînd în vedere informaţiile privind numărul de angajaţi din trei prefecturi judeţene şi faptul că numărul angajaţilor prefecturali nu are o variaţie mare putem determina numărul mediu al funcţionarilor publici angajaţi în cadrul prefecturilor la cifra de 48. Această cifră înmulţită cu numărul judeţelor dă un rezultat destul de surprinzător 2.016 de funcţionari publici angajaţi la nivelul prefecturilor. Pentru determinarea numărului funcţionarilor publici din ministere – adică numărul funcţionarilor guvernamentali – putem pleca de la cifra totală a angajaţilor funcţionari publici ai prefecturilor şi considerăm că fiecare minister are un număr de funcţionari publici egal cu numărul funcţionarilor publici de la nivel prefectural adică 2.016. Această cifră înmulţită cu numărul mediu al ministerelor, adică 22, dă un rezultat de 44.352 funcţionari publici guvernamentali, ceea ce după părerea noastră este o cifră exagerat de mare. Dacă la acestea adăugăm şi funcţionarii publici angajaţi ai ministerelor în unităţile teritorial admnistrative, a căror număr nu îl considerăm mai mare decît a funcţionarilor publici angajaţi la nivel prefectural (adică 48 de funcţionari publici în fiecare instituţie ministerială de nivel judeţean) ajungem iarăşi la cifra de 44.352 de funcţionari publici. Număr funcţionari pe nivele Nivele şi instituţii administrative Prefecturi Număr unităţi 42 judeţ administrative e2.016 Ministere – sedii centrale Ministere – unităţi judeţene 22 ministere 924 (22 x 42) 44.352 44.352 Total funcţionari publici în administraţia centrală 90.720 Având în vedere aceste calcule numărul total al funcţionarilor publici în România variază între 125.000 (conform Anuarelor Statistice) şi 170.000 (conform evaluăriilor maxime). La prima vedere numărul funcţionărimii este mare dar statisticile internaţionale indică o cu totul altă imagine. Modelele comparative ale sistemelor publice iau în considerare numărul funcţionarilor publici comparativ cu populaţia totală a statului respectiv. Cifra comparativă se referă la totalul populaţiei şi nu la populaţia activă deoarece serviciile administraţiei publice nu se referă doar la populaţia activă ci şi la populaţia pasivă. Dacă luăm în considerare această formă de calcul atunci numărul funcţionarilor publici din România este de doar 0,55 – 0,75% din totalul populaţiei. Pe categorii şi nivele administrative această cifră însemnînd 0,40% funcţionari publici din totalul populaţiei angajaţi la nivelul administraţiei centrale şi 0,20-0,34% funcţionari publici din totalul populaţiei angajaţi la nivelul adminstraţiilor locale şi regionale. Este mult sau puţin? Media numărului funcţionarilor publici la nivel central în ţările Uniunii Europene este 3,25% din totalul populaţiei, iar acelor funcţionari publici care lucrează în cadrul autorităţilor locale şi regionale 29 4,64% din totalul populaţiei, în total în cele două sfere guvernamentale înregistrîndu-se comparativ cu totalul populaţiei 7,30 procente de funcţionari publici (a se vedea tabelul de mai jos). Tabela 1. Numărul funcţionarilor publici din cîteva stat dezvoltate în comparaţie cu numărul total al populaţiei (în procente) Stat Guvernamînt central Guvernamînt statal* şi local Guvernămînt în general Austria 3,85 4,25 8,06 Belgia 4,88 1,87 6,75 Danemarca 2,57 8,78 11,35 Finlanda Fd Fd 8,11 Franţa Fd Fd 5,73 Irlanda 2,30 2,21 4,50 Italia 2,97 2,12 5,34 Luxembourg Fd Fd 4,68 Marea Britanie 4,16 5,41 9,57 Olanda 2,50 2,96 5,46 RFG 1,30 4,76 6,06 Spania Fd Fd 4,00 Suedia 2,55 12,12 14,66 Media UE 3,25 4,63 6,84 Elveţia Fd Fd 4,76 Islanda 5,49 0,93 6,42 Norvegia 3,19 5,60 8,80 Australia 2,07 7,77 9,83 Canada 1,49 4,73 6,22 Japonia 1,40 2,73 3,75 Noua Zeelandă 6,86 1,52 8,38 SUA 1,87 5,91 7,77 Notă: * = în cazul statelor federale Sursa: International Monetary Fund: Government Employment and Pay, Washington D.C., 1983 România cu ale sale 0,55-0,75 procente de funcţionari publici din totalul populaţiei în ambele sfere guvernamentale are o poziţie destul de precară. În tabelul de mai jos vă prezentăm cîteva state care au un număr apropiat de cel al României în ceea ce priveşte numărul funcţionarilor publici în comparaţie cu populaţia totală. Tabela 2. Numărul funcţionarilor publici din cîteva stat în curs de dezvoltate în comparaţie cu numărul total al populaţiei (în procente) Stat Guvernamînt central Guvernamînt statal*şi local Guvernamînt în general Tanzania 1.43 Nu este 1.43 Uganda 1.01 0.40 1.40 Madagascar Fd fd 1.07 Africa de Sud 0.70 0.24 0.94 Senegal 0.90 Nu este 0.90 Benin 0.76 0.12 0.88 Camerun 0.66 Nu este 0.66 Burundi 0.42 0.08 0.51 Notă: * = în cazul statelor federale Sursa: International Monetary Fund: Government Employment and Pay, Washington D.C., 1983 30 Apropierea de Benin, Camerun şi Burundi – state din Africa neagră – nu este tocmai o situaţie de invidiat pentru o ţară care doreşte să intre cît de curînd în Uniunea Europeană. Pe de altă parte, importanţa şi rolul administraţiilor locale în sistemul administrativ naţional poate fi calculată şi pe baza numărului funcţionarilor publici angajaţi la nivel local cu numărul funcţionarilor publici angajaţi la nivelul administraţiei centrale. Cu cît numărul funcţionarilor publici la nivel local şi regional, comparativ cu numărul functionarilor publici la nivel central este mai mare, cu atît mai mult se poate afirma că acestea au un rol mai însemnat în administraţia statală. Avînd în vedere calculele efectuate mai sus proporţia funcţionarilor publici din administraţia locală este net inferioară faţă de cea a numărului funcţionarilor publici din administraţia locală variind între 58/42 şi 54/46 % în favoarea administraţiilor centrale. Pe cînd în ţările europene dezvoltate media – calculată cu metode diferite – se situează între 29/715 respectiv 42/58 %6 în favoarea administraţiilor locale, în România această relaţie este tocmai inversă. Tabela 3. Numărul funcţionarilor publici din administraţia centrală în cîteva state dezvoltate în comparaţie cu numărul total al funcţionarilor publici (în procente) Funcţionari Procentajul f.p. în Austria (AU) 112.904 17 Total UE'15 663.950 39 Notă: (1) = evaluarea Federaţiilor Sindicatelor Europene din Sectorul Public, (2) evaluarea Fondului Monetar Internaţional, Fd: fără date 2.2. Sfera funcţionarilor publici sau cine sînt angajaţii publici? Doctrina juridică din dreptul adminstrativ român nu face deosebiri între funcţionarii publici şi angajaţii publici, sau mai bine zis între funcţionarii publici şi funcţionari guvernamentali. Nediferenţierea se datorează mai ales faptului că doctrina juridică administrativă din România nu recunoaşte statutul de guvernămînt autorităţilor locale cum o recunosc majoritatea statelor europene. Stăruinţa manifestată de către oficialităţile din România în denumirea instituţiilor autorităţilor locale în forma “organe şi instituţii ale administraţiei publice locale” acoperă de fapt percepţia etatistă a doctrinei administrative care nu recunoaşte nici o altă autoritate cu atribuţii identice sau asemănătoare cu atribuţiile guvernului central. În doctrina administrativă românească nu există viaţă şi actiuni publice în afara statului. Mai precis formulat nu există nimic în afara statalităţii, statul este acea instituţie care înglobează toate activităţile şi manifestările publice – fără nici o excepţie – fie ele ecleziastice, private, de drept public etc. 5 Federaţia Sindicatelor Europene din Sectorul Public, Raport privind tendinţele de modernizare a administraţiilor naţionale din ţările Uniunii Europene şi a ţărilor candidate la aderare, 1998, Bruxeles, pp. 32-35 şi p. 89. 6 Internaţional Monetary Fund, Government Employment and Pay, 1983, Washington D.C. 31 În aşa fel se explică şi faptul că autorităţile locale nu sînt proprietarii de drept ai terenurilor publice, a clădirilor aflate pe teritoriul lor, pe teritoriul arondat, cel mult au drept de administra în numele statului acele proprietăţi, de care dispune fără nici o limitare guvernul central. Prin logica lucrurilor această doctrină are repercusiuni şi asupra funcţionarilor publici. Pe cînd în mai toate statele europene funcţionari publici (cum apare în terminologia românească) sînt numiţi funcţionari guvernamentali deoarece pregătesc, execută în tocmai şi controlează deciziile guvernamentale fie ele centrale sau locale şi se deosebesc de acei funcţionari care prestează funcţii şi servicii publice şi sînt denumiţi angajaţi publici sau funcţionari publici, în România nu se face deosebire între cele două categorii de personal public. Mai precis nu există personal de categoria angajaţilor publici. Conform uzanţelor şi statistica internaţională face aceste deosebiri în cadrul celor două categorii de angajaţi din domeniul public. Persoanele care lucrează în instituţiile forţelor armate şi serviciile specializate ale acestora, a poliţiei, a instituţiilor de executarea pedepselor privatoare de libertate (gardienii din închisori şi personalul auxiliar) respectiv în instituţiile de învăţămînt şi de sănătate sunt consideraţi angajaţi publici (sau funcţionari publici dar nu şi funcţionari guvernamentali), iar persoanele care sînt implicate în pregătirea, execuţia concretă şi controlul deciziilor guvernamentale sînt denumiţi funcţionari publici sau guvernamentali. Legea 188 a statutului funcţionarilor publici este extrem de generoasă, ignoră în totalitate sfera angajaţilor publici şi consideră toate persoanele angajate în serviciul public ca fiind funcţionari publici şi care nu au un statut propriu sau nu se încadrează în excepţiile prezentate de aceiaşi lege,. Această situaţie a dus la faptul că în direcţ iile de săn ă tate publică sau în cadrul isnpectoratelor ş colare confuzia să fie totală: persoanele angajate aici sînt angajaţi publici – deşi nu este adoptat încă statutul cadrelor din sănătate, din domeniul medical respectiv nu sînt angrenaţi nici într-un proces educaţional – sau funcţionari publici (deoarece sînt implicaţi în pregătirea, execuţia şi controlul deciziilor guvernamentale, nefiind angrenaţi sub nici o formă în prestări de servicii medicale sau educaţionale). Pe de altă parte şi în cazul instituţiilor guvernamentale – fie centrale sau locale – unii angajaţi sînt consideraţi a fi similari cu angajaţii din sectorul productiv deşi activitatea lor are un efect direct şi imediat asupra instituţiilor guvernamentale în care lucrează colegii lor funcţionari publici. 2.3. Fluctuaţia personalului din instituţiile administraţiei locale Desele schimbări ale conducerii instituţiilor administrative din păcate nu s-a limitat doar la schimbarea conducerii instituţiilor ci a afectat mai mult sau mai puţin întregul personal. Aşa cum am arătat mai sus legea statutului funcţionarilor publici deşi prevede faptul că aceştia au stabilitate în funcţie fiecare schimbare de guvern aduce schimbări inevitabile şi în rîndul funcţionarilor publici de conducere, mai ales la nivelurile şi instituţiile cele mai expuse controlului politic. Sistemul politico-administrativ al României se bazează pe principiul tutelei administrative7, principiu care la rîndu-i are ca pivot central instituţia prefectului, organizarea şi funcţionarea acestei instituţii. Acesta exercită o tutelă administrativă atît asupra instituţiilor administraţiei centrale aflate în teritoriu cît şi asupra autorităţilor locale în ciuda faptului că acestea din punct de vedere legal nu sînt subordonate instituţiei prefectului. Având în vedere faptul că în mod legal persoanele care ocupă funcţia de prefect nu trebuie să se conformeze unor principii profesional-administrative stricte, adică în mod pragmatic nu trebuie să fie specialişti în domeniul administrativ instituţia tutelei administrative mai sus menţionată din această cauză devine dintr-un instrument administrativ unul politic influenţat direct de către centrul politic, gruparea politică aflată la putere. Îndeobşte persoanele care ocupă funcţia de prefect sînt membrii de vază locali ai partidului care a cîstigat alegerile indiferent dacă aceştia au ocupat pînă la acea dată funcţii publice sau nu. Prin difuzarea şi lărgirea acestei forme de gîndire posturile de conducere ale instituţiilor publice centrale din teritoriu sînt revendicate de ceilalţi membrii de bază a partidului care a cîştigat alegerile. Cum partidele cîştigătoare în alegeri în sistemul juridico-legal din România nu au posibilitatea legală să promoveze simpatizanţii şi membrii de partid în funcţii politice se procedează la politizarea instituţiilor publice, care de fel ar trebui să funcţioneze după principiul profesionalismului şi competenţei. 7 Apostol Tofan, Dana, Puterea discreţionară şi excesul de putere al autorităţilor publice, Ed. All Beck, 1999, pp.14-19 şi următoarele. 32 În acest fel sfera influenţei politice asupra unor instituţii administrative diferă de la un judeţ la altul în funcţie de profesia de bază a celor mai marcanţi membri ai partidului cîstigător în alegeri. Desigur sînt şi excepţii. Cum peste tot în lume viaţa politică este dominată de către persoane care au aşa zise profesii libere: avocaţi, medici, cadre didactice etc.8 şi în România datorită cadrelor didactice care s-au implicat în politică învăţămîntul statal şi toate instituţiile acestui domeniu de activitate s-au politizat excesiv. În aşa fel se explică faptul că fără excepţie toate guvernele postdecembriste în primul rînd au schimbat – cu mici excepţii – conducerea inspectoratelor şcolare. Acestea fiind cele mai expuse intervenţionalismului politic alături de instituţiile sistemului sanitar de stat. După principiul ce s-a adeverit ca fiind funcţional este şi bun, acest intervenţionism politic a ajuns şi la nivele inferioare ale aparatului administrativ luînd o formă mai nuanţată, care se combină cu clientelismul şi nepotismul politico-administrativ9. Funcţionarii din acelaşi partid din care făcea parte şi conducerea instituţiei au mai mari şanse de promovare şi nu în ultimul rînd nu sînt vizaţi ca şi posibili disponibilizaţi la proxima ocazie. Din cauza acestei instabilităţi politico-administrative fluctuaţia personalului din instituţiile administraţiei publice locale este destul de mare. Şi în acest caz sînt unele expuse mai mult şi unele mai puţin. Cum prefecturile sînt acele instituţii care sînt cele mai expuse schimbărilor politice din cauza persoanei care o conduce şi a cîmpurilor de forţă existente în partidul aflat la guvernare acestea sînt cele mai expuse instituţii în ceea ce priveşte fluctuaţia personalului dintre toate instituţiile administraţiei locale (consilii locale şi judeţene sau primării). Într-o analiză efectuată asupra patru prefecturi a relevat faptul că personalul cu studii superioare (majoritatea ingineri) din aparatul prefecturilor într-un răstimp de 4 ani s-a schimbat în proporţie de 87% singurul factor constant şi important rămînînd personalul cu studii generale şi o parte a personalului cu studii medii. Fenomenul este acelaşi şi în cazul primăriilor sau a consiliilor judeţene dar aici – pe baza aceloraşi evaluări – fluctuaţia este mult mai mică. Bibliografie 1. Dodu-Tripon, Managementul resurselor umane în administraţia publică, Civitas, 2000, Cluj-Napoca. 2. Horváth, Imre, Közigazgatási vezetés- és szervezéstan, Dialóg-Campus, 1999, Budapest. 3. Peter & Hull, The Peter Prinicple. Why Things Always go Wrong?, William Morrow and Comp.Inc., 1969, New York. 4. Sandu, Dumitru (ed.), Feţele schimbării. Românii şi provocările tranziţiei, Ed. Nemira, 1999. 8 Page, Edward, Local Self-Government. Localism and Centralism in Europe, 1997, Hempshire, UK. 9 Nu puţine au fost cazurile în care unii funcţionari publici “vazuţi bine” de fosta conducere odată cu schimbarea conducerii instituţiei au schimbat şi insignele partidice care atestau apartenenţa la un partid sau altul. 33